Metabolic Mechanism(s) Supporting Stem Cell Potency
Independent Research Fund Denmark
Københavns Universitet
Ændret metabolisme, eller hvordan celler genererer energi, har stor indflydelse på differentiering og sygdom, men hvordan forårsager ændringer i en celles energitilstand unikke celleidentiteter? Vi har for nylig forbundet cellemetabolisme med øget funktion af embryonale stamceller (ESC) - deres evne til at blive til alle celletyper i den fremtidige organisme, både embryonale og ekstra-embryonale. ESC er cellelinjer, der etableres ved at gro tidlige pattedyrsembryoer i en petriskål og isolere celler, der kan vokse videre i kultur, men samtidig har bevaret evnen til at udvikle sig til de specialiserede celler, der udgør organismen. Dog har ESC mistet evnen til at lave ekstra-embryonale celletyper, som moderkagen, og anses derfor ikke som totipotente, men pluripotente. Vi har opdaget, at vi kan give ESC et medie, der ændrer deres metabolisme og gør dem totipotente, så de spejler de tidligste stadier i embryonal udvikling. Her spørger vi, hvordan metabolisme transformerer ESC til dette "mere potente" stadie. Hvordan instruerer metabolisme ESC til at aktivere gener, der specificerer denne særlige celletype? Derudover ønsker vi at identificere naturlige signaler, der giver tidlige embryonale celler besked om at ændre metabolisme og potentiale. Med dette studie ønsker vi at klargøre, hvordan energiforbrug hænger sammen med genetisk regulering og dermed give indsigt i cellers reaktion på skiftende miljøer med forskellige energikilder - under udvikling, aldring og tumordannelse.
Research Projects (Max 10 MDKK) / DFF-Forskningsprojekt1 / grant